Prilog 1 uz Instrukciju o utvrđivanju ukupnog koeficijenta plaće
Prilog 1
Metodologija obračuna koeficijenata za rad preko optimalne nastavne norme i nastavu na studijskom programu na stranom jeziku
1. Oznake
	Pu
	mjesečni iznos plaće nastavnika, odnosno saradnika

	Ko
	koeficijent osnovne plaće za akademsko zvanje, utvrđen Kolektivnim ugovorom

	Op
	osnovica za obračun plaće, utvrđena Kolektivnim ugovorom

	Km
	koeficijent minulog rada

	Kf
	koeficijent funkcionalnog dodatka

	Kdp
	koeficijent za rad preko optimalne nastavne norme

	Ke
	koeficijent uvećanja za nastavu na studijskom programu na stranom jeziku

	Ku
	ukupni koeficijent uvećanja plaće (Ku = Kf + Kdp + Ke)

	Nn
	godišnja optimalna nastavna norma nastavnika: 150 sati, odnosno 120 sati za grupaciju umjetnosti

	Ns
	godišnja optimalna nastavna norma saradnika: 300 sati

	Pg
	gornji prag za rektora (0,40 × Nn), prorektore i dekane (0,50 × Nn) i prodekane (0,60 × Nn)

	Bp
	broj sati izvedenih predavanja preko godišnje norme za nastavnike, odnosno gornjeg praga za rektora, prorektore, dekane i prodekane

	Bv
	broj sati izvedenih vježbi preko godišnje norme za nastavnike/saradnike, odnosno gornjeg praga za rektora, prorektore, dekane i prodekane

	Bk
	broj sati izvedene konsultativne nastave preko godišnje norme za nastavnike, odnosno gornjeg praga za rektora, prorektore, dekane i prodekane

	Bsj
	broj sati nastave izvedene na stranom jeziku na godišnjem nivou

	Gs
	broj navršenih godina radnog staža



2. Obračun plaće
2.1.	Mjesečni iznos plaće nastavnika, odnosno saradnika obračunava se tako da se osnovna plaća uvećana za minuli rad uvećava za ukupni koeficijent uvećanja:
Pu = Ko × Op × (1 + Km) × (1 + Ku)
Ku = Kf + Kdp + Ke
2.2.	Koeficijent minulog rada iznosi Km = 0,006 × Gs, a najviše 0,24.
2.3.	Kf se utvrđuje u procentu propisanom Kolektivnim ugovorom za odgovarajuću funkciju.
2.4.	Svaki koeficijent iz tačke 2.1. utvrđuje se zasebno, a Ku se primjenjuje na osnovnu plaću uvećanu za minuli rad.
3. Godišnja norma
3.1.	Rad preko optimalne nastavne norme nastaje tek kada nastavnik, odnosno saradnik dostigne punu godišnju normu (Nn, odnosno Ns), odnosno gornji prag (Pg).
3.2.	Godišnji fond sati optimalne nastavne norme iznosi:
	Kategorija
	Godišnji fond sati
	Oznaka

	Nastavnik – grupacije prirodno-matematičkih i biotehničkih, medicinskih, tehničkih, društvenih i humanističkih nauka
	150 sati predavanja
	Nn = 150

	Nastavnik – grupacija umjetnosti
	120 sati predavanja
	Nn = 120

	Saradnik – sve grupacije
	300 sati vježbi
	Ns = 300




3.3.	Konsultativna nastava uračunava se u normu do punog fonda sati predavanja.
3.4.	Nastavnik, odnosno saradnik koji izvodi nastavu na tri semestralna predmeta koji ne sadrže zahtijevani broj norma sati smatra se da ima puno opterećenje.
3.5.	U obračun se uzimaju isključivo sati izvedene nastave.

4. Koeficijent za rad preko optimalne nastavne norme – nastavnik
4.1.	Predavanja preko norme – sati se dijele s dvostrukom godišnjom normom nastavnika:
Kdp(p) = Bp / (2 × Nn)          
4.2.	Vježbe preko pune norme – dva sata vježbi vrednuju se kao jedan sat predavanja:
Kdp(v) = (Bv / 2) / (2 × Nn) ≤ 0,10
4.3.	Konsultativna nastava preko pune norme – dva sata konsultativne nastave vrednuju se kao jedan sat predavanja:
Kdp(k) = (Bk / 2) / (2 × Nn) ≤ 0,05
4.4.	Ukupni koeficijent nastavnika, koji ne može biti veći od 0,20 (20% osnovne neto plaće):
Kdp = Kdp(p) + Kdp(v) + Kdp(k) ≤ 0,20

5. Koeficijent za rad preko optimalne nastavne norme – saradnik
Kdp = Bv / (2 × Ns) = Bv / 600 ≤ 0,20

6. Izvori finansiranja i ograničenja
6.1.	Kdp se finansira isključivo iz sredstava Budžeta Kantona Sarajevo i ne može biti veći od 0,20, bez obzira na broj sati izvedenih preko norme.
6.2.	Ke se finansira iz sredstava Budžeta Kantona Sarajevo.

7. Rektor, prorektori, dekani i prodekani
7.1.	Umjesto pune godišnje norme primjenjuje se gornji prag Pg, a Bp i Bv su sati izvedeni preko gornjeg praga. Djelilac ostaje dvostruka puna godišnja norma:
Kdp(p) = Bp / (2 × Nn)          Kdp(v) = (Bv / 2) / (2 × Nn) ≤ 0,10          Kdp ≤ 0,20
7.2.	Licima iz ove tačke Ke se ne utvrđuje (Ke = 0).

8. Koeficijent uvećanja za nastavu na stranom jeziku
8.1.	Ke se utvrđuje proporcionalno odnosu broja sati nastave izvedene na stranom jeziku i pune godišnje nastavne norme, a najviše 0,10 kada broj tih sati odgovara punoj normi.
8.2.	Za nastavnika, gdje je Bsj broj sati predavanja izvedenih na stranom jeziku:
Ke = 0,10 × Bsj / Nn ≤ 0,10          
8.3.	Za saradnika, gdje je Bsj broj sati vježbi izvedenih na stranom jeziku:
Ke = 0,10 × Bsj / Ns ≤ 0,10       
8.4.	U Bsj se uračunavaju samo sati izvedeni na studijskom programu koji je odlukom Senata Univerziteta odobren za izvođenje na stranom jeziku, izuzev studija stranih jezika koji se izvode na predmetnim jezicima.
8.5.	Sati iz Bsj uračunavaju se u nastavno opterećenje samo jednom; Ke se obračunava odvojeno i ne umanjuje Kdp.

9. Zaokruživanje i mjesečna isplata
9.1.	Koeficijenti se zaokružuju na dvije decimale.
9.2.	Koeficijenti utvrđeni odlukom i rješenjem za semestar primjenjuju se pri mjesečnom obračunu plaće za period utvrđen rješenjem.

